L 308/82 Jurnalul Oficial al Uniunii Europene 29.10.2014 DIRECTIVE DIRECTIVA 2014/100/UE A COMISIEI din 28 octombrie 2014 de modificare a Directivei 2002/59/CE a Parlamentului European și a Consiliului de instituire a unui sistem comunitar de monitorizare și informare privind traficul navelor maritime (Text cu relevanță pentru SEE) COMISIA EUROPEANĂ, având în vedere Tratatul privind funcţionarea Uniunii Europene, având în vedere Directiva 2002/59/CE a Parlamentului European și a Consiliului din 27 iunie 2002 de instituire a unui sistem comunitar de monitorizare și informare privind traficul navelor maritime și de abrogare a Directivei 93/75/CEE a Consiliului (/), în special articolul 27 alineatul (2), întrucât: (1) Competitivitatea sectorului european al transportului maritim poate fi facilitată printr-o utilizare mai eficientă a resurselor și printr-o mai bună utilizare a informațiilor electronice. (2) Din motive legate de maximizarea eficienței şi de evitarea dublării eforturilor, este necesar să se pornească de la standardizare şi de la platformele şi soluţiile tehnice existente la nivel național și la nivelul Uniunii, pentru a culege, de asemenea, roadele investițiilor deja realizate. (3) Pe lângă faptul că îmbunătățeşte siguranța maritimă, securitatea portuară şi maritimă, protecția mediului și gradul de pregătire pentru cazurile de poluare, Sistemul de schimb de informații maritime al Uniunii, SafeSeaNet, insti- tuit în terneiul Directivei 2002/59/CE, permite, în conformitate cu legislația Uniunii, schimbul de informații supli- mentare care vizează facilitarea unui trafic maritim și a unui transport maritim eficient. (4) Pentru a permite reducerea costurilor, pentru a evita crearea mai multor grupuri de coordonare şi pentru a profita de experiența grupului de coordonare la nivel înalt, principiile de gestionare şi atribuțiile acestuia din urmă ar trebui să fie modificate pentru a acoperi şi alte domenii reglementate de directivă. (5)  Directiva 2002/59/CE impune ca statele membre și Comisia să coopereze pentru a dezvolta și a actualiza Sistemul de schimb de informaţii maritime al Uniunii, pe baza experienței acumulate în cadrul exploatării sistemului, potențialul său şi funcțiile sale, în vederea consolidării acestuia, ținându-se cont de progresele înregistrate în domeniul tehnologiilor informației și comunicațiilor. (6)  S-a câștigat experiență şi s-au realizat progrese tehnice, în special în privința dezvoltării unui sistem de schimb de date interoperabil care să poată combina informațiile obținute de la SafeSeaNet cu informații de la alte sisteme de monitorizare şi de urmărire ale Uniunii [CleanSeaNet, Centrul de date pentru identificarea și urmărirea navelor la mare distanță al Uniunii Europene (Centrul de date LRIT al UE) şi Thetis] şi, de asemenea, de la sisteme externe (de exemplu, AlS prin satelit), facilitând astfel și mai mult serviciile maritime integrate. Au fost lansate mai multe inițiative AlS prin satelit, inclusiv de către statele membre, care confirmă beneficiile operaţionale oferite de accesul la datele SAT-AIS. (7) Sistemele şi aplicațiile găzduite de EMSA pot furniza autorităților statelor membre și organismelor Uniunii infor- mații cuprinzătoare privind, de exemplu, poziția navelor, încărcăturile periculoase, poluarea etc. și pot, de asemenea, să furnizeze servicii de sprijin în domenii cum ar fi paza de coastă, combaterea pirateriei şi statistica, potrivit drepturilor de acces atribuite în conformitate cu Documentul privind controlul interfeței şi a funcționali- tăților (DCIF) instituit și menținut în temeiul articolului 22a şi al anexei III la directivă. () J0L208, 5.8.2002,p.10.